tomron87/hebrew-wikipedia-sentences-corpus huggingface dataset:
אלבום זה נוצר בעקבות צאת המיני-אלבומים של גריף Vert1go vol.
2 (2024), המרכיבים יחד את האלבום לצד שש רצועות נוספות.
הסינגל והרצועה הראשית של האלבום, "Vertigo", יצא לאור-31 באוגוסט 2023. לאחר הסינגל יצאו "Miss Me Too" ו-"Anything".
במקור היה אמור לצאת ב-19 ביולי 2024, הוצאת האלבום נדחקה בשבוע אחד קדימה.
+ תאריכי יציאות לאור ופורמטים עבור Vertigoאזורתאריך יציאהפורמט (ים)גרסהחברת תקליטיםמקורכלל העולם12 ביולי 2024תקליטור • תקליט • הורדה דיגיטלית • סטרימינג • קלטת שמעסטנדרטיתוורנר רקורדסהממלכה המאוחדתתקליטורHMV-exclusive
Veronica Electronica הוא אלבום הרמיקס הרביעי של הזמרת-יוצרת האמריקאית מדונה.
הוא יצא לאור ב-25 ביולי 2025, בהוצאת חברות התקליטים ריינו אנטרטיינמנט, האחים וורנר ומאבריק.
מדונה דמיינה את האלבום כאלבום רמיקסים שילווה את אלבום האולפן השביעי שלה, Ray of Light (1998), אך האלבום מעולם לא יצא לפועל ונשאר בגדר פרויקט שמועות רבות.
האלבום כולל רמיקסים נדירים ולא פורסמו ממפיקים איתם עבדה מדונה באותה תקופה, ביניהם פיטר ראוהופר, ויליאם אורביט, סאשה, BT וויקטור קלדרונה.
האלבום יכלול גם את "Gone Gone Gone", דמו שלא פורסם קודם לכן שהוקלט במהלך מפגשי Ray of Light עם המפיק ריק נואלס.
+ תאריכי יציאות לאור ופורמטים עבור Veronica Electronicaאזורתאריךפורמטחברת תקליטיםמקורכלל העולם25 ביולי 2025תקליטור • תקליט • הורדה דיגיטלית • הזרמת מוזיקהריינו • האחים וורנר • מאבריק
Vibrio cholerae (בעברית: ויבריו כולרה) הוא חיידק גרם שלילי בעל צורת מתג כפוף אשר גורם למחלת הכולרה בבני אדם.
יחד עם חיידקים אחרים בסוג Vibrio משתייך V.
cholerae למחלקת גמא בחיידקים הארגמניים.
ל"ויבריו כולרה" צורת פסיק ועל כן הוא מכונה גם פסיקון.
אורכו של החיידק 1.5-2μm ורוחבו 0.5μm.
הוא בעל שוטון דק המקנה לו כושר תנועה.
בסוף תהליך החלוקה ולפני הפרדות שני החיידקים הוא בצורת האות האנגלית S.
החיידק הוא אווירני (אירובי), גראם-שלילי.
החיידק צומח על מצעים פשוטים כגון מי פפטון.
הוא מומת במהירות יחסית במים מזוקקים וכן מתקשה להתקיים בתנאי יובש, אך במי שתייה, מי ביוב, בהפרשותיו של אדם חולה ובבגדים רטובים הוא יכול להתקיים מספר ימים.
הטמפרטורה המיטבית להתפתחותו היא בין 30 ל-40 מעלות צלזיוס, אם כי החיידק מסוגל להתקיים על פני טווח טמפרטורות גדול.
הוא פוסק להתרבות מתחת ל־16º ומומת בחום של 50º ומעלה.
החיידק בודד לראשונה כגורם לכולרה על ידי חוקר האנטומיה האיטלקי פיליפו פצ'יני בשנת 1854, אבל הגילוי עלה לכותרות כאשר רוברט קוך, כעבור שלושים שנה, פרסם מידע על המחלה ועל הדרכים להילחם בה.
הראשון הוא שוטון, באמצעותו הוא מגיע למעי הדק.
השני הוא פילוס המשמש להיצמדות לדופן המעי.
גורם האלימות השלישי הוא רעלן האנטרוטוקסין (Enterotoxin), ה-cholera toxin.
רעלן זה הוא חלבון המורכב מ-5 תת-יחידות מסוג B, אשר נצמדות לרירית אפיתל המעי באמצעות התחברות לקולטן ספציפי הנקרא אנטרוציט המצוי על גבי קרום התא, ומתת-יחידה A המשוחרר אל ציטופלזמת התא.
כניסת תת-יחידה A לציטופלסמה מעלה את אדנילאט ציקלאז, שגורם להעלאת כמות cAMP (אדנוזין מונו פוספט ציקלי - מעגלי), כתוצאה מכך עולה ריכוז האלקטרוליטים, עלייה זו מלווה באובדן נוזלים ואלקטרוליטים.
החיידק אינו פוגע ברירית, בניגוד לחיידק השיגלה.
באדם נגוע בכולרה, מספרם של חיידקים אלה מגיע לכ-500 מיליון בכל סמ"ק של נוזל מעי.
תקופת הדגירה של החיידק נמשכת כ-1–4 ימים.
החיידק נעלם מהפרשות החולה ימים ספורים (על פי רוב שבוע) לאחר החלמתו.
קיים אחוז מזערי של בני אדם המסוגלים להידבק בחיידק אך לא לחלות במחלה עצמה, הללו הופכים למפרישי-חיידקים, ועשויים להפיץ את המחלה מחוץ לאזור המגפה.
לרוב, מקור ההדבקה הוא אדם נגוע המפריש את הפסיקונים בצואתו או מי שתייה מזוהמים (מחזור צואה-פה).
רסיסי צואה הנגועים במחלה יכולים לזהם פירות וירקות המושקים במי ביוב וגם את הידיים, אם אין מקפידים לרחוץ אותן היטב לאחר עשיית הצרכים.
Vicious Delicious (בתרגום חופשי לעברית: טעים אכזרי) הוא האלבום השישי של הרכב הטראנס הפסיכדלי הישראלי אינפקטד מאשרום.
הרצועות באלבום מסודרות בסדר של רצועה פסיכדלית ולאחריה רצועה בסגנון שונה מעט, החל מאמביינט ואלקטרוניקה ועד היפ הופ ורוק.
בחלק מקטעי האלבום משתתפים יוצרים אמריקאים בקטעי השירה: בBecoming Insane הזמר ג'ילברטו סרזו - סולן להקת Kinky, ב Artillery חברי הרכב קבוצת ההיפ-הופ הקנדית-אמריקאית Swollen, וב-In Front of Me הזמר-שחקן ברנדון מקולוץ'.
עטיפת האלבום נעשתה על ידי האמן הסיני-אמריקני דייוויד הו.
תאריך היציאה המקורי לאלבום היה 6 ביוני 2006 (06.06.06), אך נדחה בשל בעיות בקידום האלבום.
האלבום יצא לבסוף ב-26 במרץ 2007. קטע הפתיחה באלבום, Becoming Insane, יצא כסינגל לתחנות הרדיו ודורג במקום השישי במצעד השנתי של גלגלצ לשנת תשס"ז; הייתה זו הפעם הראשונה ששיר של אינפקטד מאשרום מדורג במצעד שנתי זה.
Vibe Tribe היה הרכב טראנס פסיכדלי ישראלי שחבריו הם סטס מרניאנסקי (נולד ב-1985, נפטר ב-2022) ואלמר איבאטרוב (נולד ב-1985).
מרניאנסקי ואיבאטרוב נולדו בברית המועצות.
בגיל צעיר מאוד עלו לישראל והחלו את דרכם המוזיקלית כבר בגיל העשרה כשיצרו מוזיקה אלקטרונית.
השניים נרשמו בלייבל הישראלי Utopia כאומני טראנס תחת השם Vibe Tribe.
בשנת 2003 עשו השניים רמיקס לטראק Shakawkaw של אינפקטד מאשרום, רמיקס אשר נחשב למוצלח והביא להם חשיפה רבה.
בשנת 2004 Vibe Tribe הוציאו את אלבום הבכורה Melodrama אשר נמכר באלפי עותקים.
בשנת 2006 הוציא ההרכב את האלבום השני, Wise Cracks, שהראה את השינויים הרבים שחלו על ההרכב בשנתיים החולפות, הטראקים נהיו יותר מלודיים ובנוסף שולבו הרבה אפקטים קוליים וקטעים פסיכדליים.
אלבום זה הצליח יותר מקודמו, והגיע ל-10,000 מכירות.
חודשים ספורים לאחר צאת Wise Cracks הצוות התפרק.
סטס מרניאנסקי נשאר תחת השם Vibe Tribe ואלמר איבאטרוב תחת השם החדש Spade אך למרות התפרקות זאת השניים ממשיכים לעבוד יחד ועוזרים אחד ליצירות של השני.
בשנת 2009 יצא האלבום Destination Unknown, שהכיל שיתופי פעולה רבים של וייב טרייב עם אומנים שונים כגון System Nipel, Ananda shake, Ziki ועוד.
למרות שסטס ואלמר התפרקו הם שיתפו פעולה מספר פעמים לאחר הפירוק תחת השם: Vibe Tribe Vs Spade.
בשנת 2022 סטס נפטר מדום לב.
Victory Songs הוא האלבום השלישי של להקת הפולק מטאל אנסיפרום.
"Video Killed the Radio Star" הוא שיר של הלהקה הבריטית הבאגלז שיצא ב-1979. השיר הגיע למקום הראשון במצעדי 16 מדינות, ביניהן: בריטניה, אוסטרליה ויפן.
כמו כן, הוא הגיע לעשירייה הראשונה במצעדים נוספים, כמו: קנדה, גרמניה וניו זילנד, אך בארצות הברית הגיע רק למקום הארבעים.
השיר מדבר על שדרן רדיו שהופעת הטלוויזיה הרסה לו את הקריירה.
הקליפ לשיר הוא הקליפ הראשון ששודר אי פעם ב-MTV ב-1 באוגוסט 1981. לעיתים נעשות פרפזות על שם השיר, ולעיתים בצורת פרודיה.
"Video Phone" (בעברית: "שיחת וידאו" או "טלפון וידאו") הוא שיר של הזמרת האמריקאית ביונסה.
השיר יצא לאור כסינגל השמיני מן אלבום האולפן השלישי של ביונסה, I Am...
Sasha Fierce, ב-17 בנובמבר 2009. תחילה השיר יצא כשיר סולו של ביונסה, ומאוחר יותר יצא גרסת הרמיקס של השיר בהשתתפותה של הזמרת ליידי גאגא.
מבחינה מוזיקלית, הוא מורכב ממילים פשוטות ורמיזות נסתרות.
נכון לחודש יוני 2010 השיר מכר מעל 287,000 עותקים בארצות הברית.
השיר קיבל ביקורות מעורבות ממבקרי המוזיקה, שטענו כי השתתפותה של גאגא בשיר לא הוסיף דבר למנגינתו, בניגוד למעריצים שטענו כי חלקה בשיר הוא הטוב ביותר.
השיר בגרסתו המקורית, הגיע למקומות נמוכים במצעדים באוסטרליה, ספרד, אנגליה וארצות הברית.
גרסת הרמיקס הגיעה למקום ה-65 במצעד בילבורד הוט 100 של ארצות הברית, ולפסגת מצעד שירי מועדונים.
הקליפ המורחב לרמיקס של "Video Phone" בוים על ידי הייפ ויליאמס.
ב־15 באוקטובר 2009, דוברו של ויליאמס אישר ל-MTV, כי הדיווחים על כך שגאגא וביונסה עובדת על וידאו קליפ יחד היו נכונים.
הקליפ צולם בשכונת גרינפוינט בברוקלין, תחת אבטחה כבדה.
דווח כי האמניות לבשו שמלות אופנתיות, כאשר נואלס ב- "שמלת הנוצות" וגאגא ב- "משהו פראי".
בקליפ נראות הזמרות מנופפות באקדחים צבעוניים לגברים.
הקליפ קיבל משוב ממבקרי המוזיקה, שטענו שהקליפ לא מעניין, ושהוא לא הציג שום דבר חדש.
לעומת זאת, הם החמיאו על התלבושות ועל המחווה הקולנועי של הקליפ.
קליפ השיר זכה בקליפ השנה בטקס פרסי BET.
נכון לאוקוטובר 2019, מספר צפיותיו באתר ה-Vevo הרשמי של ביונסה עומדות על יותר מ-122 מיליון.
הקליפ מתחיל עם נואלס, כאשר היא הולכת בסמטה, מלווה בכמה גברים בחליפות, מחווה לסרטו של קוונטין טרנטינו, "כלבי אשמורת" משנת 1992. כאשר חלקו העיקרי של השיר מתחיל, מופנות מצלמות זום על נואלס כשהיא רוקדת בבגד גוף לטקס בצבעי שחור ולבן, בעוד היא מחזיקה משקפי שמש עם סימני ידיים עליהם.
כאשר הסצנה הראשונה מתחילה, נואלס מפתה בריקודים שני גברים שיש להם שתי מצלמות במקום ראש.
סצנה אחרת מראה את נואלס מתגרה בגברים עם שני רובי צעצוע עתידניים.
במהלך הסצנה של גאגא, היא ונואלס מופיעות לבושות בגדי גוף לבנים; שתיהן שרות אל המצלמה בעת שהן פותחות באש עם עוד רובי צעצוע.
הווידאו מסתיים בכך שנואלס יורה באקדח בעוד היא יושבת על אופנוע נייחים ומוקפת בתמונות מתחילת הווידאו.
שנהטקספרסתוצאהמקור2010פרסי ה-BETוידאו השנהזכייהשיתוף הפעולה הטוב ביותרמועמדותפרסי הווידאו קליפים של MTV (יפן)שיתוף הפעולה הטוב ביותרמועמדות2018פרסי Vevo certified100 מיליון צפיות ב-Vevoזכייה
מקוםתאריםמספר עותקיםארצות הברית (RIAA)—287,000סיכוםבכל העולם—855,000
Viber, או Rakuten Viber, (בעברית: וייבר, ראקוטן וייבר) הוא יישום קנייני חוצה-פלטפורמות המשמש להעברת מסרים מיידיים וביצוע שיחות על גבי רשת האינטרנט (VoIP) בבעלות החברה הרב-לאומית ראקוטן, המוצע כתוכנה חינמית עבור מערכות ההפעלה הבאות: Google Android, iOS, Microsoft Windows, Apple macOS, ו-Linux.
משתמשים נרשמים ומזוהים על ידי מספר טלפון סלולרי.
השירות זמין גם במערכות הפעלה ממוחשבות ללא צורך בחיבור הנייד לרשת.
בנוסף להעברת מסרים מיידיים, משתמשים יכולים להעביר הודעות מדיה כגון תמונות, סרטוני וידאו, מדבקות, והודעות GIF.
וייבר מציעה גם קו טלפון בינלאומי ושירות שיחות סלולרי בנוסף לתשלומים ממשתמש למשתמש.
נכון לשנת 2020, לוייבר ישנם מעל מיליארד משתמשים רשומים.
נכון לשנת 2024, היישום הורד מעל מיליארד פעמים במכשירי אנדרואיד בלבד.
התוכנה פותחה במקור על ידי חברת Viber Media, שלאחר מכן נרכשה על ידי Rakuten (שלאחר מכן הפכה ל-Rakuten Group, Inc) ב-2014. מאז 2017, שמה הרשמי של החברה הוא Viber Media, S.
à r.l, והוא חלק מהדוכסות הגדולה של לוקסמבורג.
וייבר מעסיקה בערך 550 עובדים מרחבי העולם עם משרדים בתל אביב, סופיה, פריז, ברצלונה, לוקסמבורג, לונדון, טביליסי, קייב, סינגפור, וטוקיו.
Viber Media הוקמה בתל אביב, ישראל, ב-2010 על ידי טלמון מרקו ואיגור מגזיניק.
מאז השקת היישום בדצמבר 2010, וייבר אפשרה שיחות טלפון וסנכרון עם אנשי קשר באופן מיידי בזכות יצירת חשבון משתמש אשר עושה שימוש במספר הטלפון כשם משתמש.
החברה מומנה במקור על ידי משקיעים אינדיבידואליים, עם השקעה של 20 מיליון דולר מחברי משפחת שבתאי.
בשנתיים הראשונות לזמינותה, וייבר לא ייצרה הכנסות.
היא התחילה לעשות זאת ב-2013 כשהציגה פיצ'רים כמו Viber Out - שיחות טלפון בינלאומיות בתעריף נמוך ושוק מדבקות.
רכישת וייבר על ידי ראקוטן (2014)
ב־13 בפברואר 2014 הודיעה קבוצת Rakuten על רכישת חברת Viber Media תמורת 900 מיליון דולר.
על פי דיווחים, משפחת שבתאי הרוויחה כ־500 מיליון דולר מהעסקה, בעקבות החזקתה ב־55.2% ממניות החברה.
בפברואר 2017 מונה דג'מאל אגאואה למנכ"ל Viber Media, והחליף את אחד ממייסדי החברה, מרקו, אשר עזב את תפקידו בשנת 2015.
ביולי 2017 שונה שמה המסחרי של החברה מ־Viber Media ל־Rakuten Viber, והוצג לוגו חדש (Wordmark).
שמה המשפטי של החברה הוא Viber Media, S.à r.l., ומשרדה הראשי ממוקם בלוקסמבורג.
בשנת 2017 קיימו Rakuten Viber וארגון הקרן העולמית לשימור חיות הבר (World Wildlife Fund) שיתוף פעולה מסחרי שמטרתו העלאת מודעות והגנה על חיות בר.
לאחר שימוש ראשוני ב־Rakuten Viber להפצת מסריו ביוני 2020, הפדרציה הבינלאומית של הצלב האדום השיקה צ'אטבוט (Chatbot) וקהילה רשמיים באפליקציה, במטרה להילחם בהפצת מידע כוזב בנוגע למגפת COVID-19 – תופעה שכונתה על ידם "אינפודמיה".
בשנים 2020 ו־2021 השיק ארגון הבריאות העולמי מספר צ'אטבוטים ב־Rakuten Viber, שנועדו ליידע משתמשים בנושאים כגון COVID-19, בריאות נשים, ועישון.
בעקבות מחאות הבחירות בבלארוס ביולי-אוגוסט 2020 והדיכוי שבא לאחריהן, סגרה החברה באופן זמני את משרדה במינסק.
בשנת 2022 מונה אופיר אייל למנכ"ל Viber, והחליף את דג'מאל אגאואה.
אייל הצטרף ל־Rakuten Viber בשנת 2014 כסגן נשיא למוצר, ובשנת 2019 מונה לתפקיד סמנכ"ל התפעול (COO).
באותה שנה השיקה החברה שירותי תשלום באפליקציית Viber ביוון ובגרמניה, ובהמשך גם במדינות נוספות.
לשם כך שיתפה פעולה עם חברת Rapyd להשקת תשלומים מיידיים בין משתמשים (P2P) חוצי גבולות.
גם בשנת 2022 הצטרפה Viber לקוד ההתנהלות של האיחוד האירופי למאבק בדברי שטנה, במטרה למנוע ולהתמודד עם הפצת אפליה ותוכן בלתי חוקי ברשת באיחוד האירופי.
במסגרת זו החברה מנטרת ומסירה תכנים בערוצים ציבוריים כאשר מתפרסמים בהם דברי שנאה.
ביולי 2023 השיקה Rakuten Viber את שירות הצ'אט הפרימיום Viber Plus, הכולל תכונות כגון המרת קול לטקסט, מצב בלתי נראה, חוויית שימוש ללא פרסומות, גישה חינמית למדבקות בתשלום, תמיכה מועדפת למשתמשים ותכונות נוספות.
ב־24 ביולי 2013 נפגעה מערכת התמיכה של Viber על ידי הצבא האלקטרוני הסורי.
לפי דיווחי החברה, לא נחשף מידע רגיש של משתמשים.
ב־14 בנובמבר 2014 שונה ציון החברה ל־2 מתוך 7 לאחר ביקורת חיצונית שנערכה על ידי Advanced Security Centre של Ernst & Young.
עם שחרור גרסה 6.0 באפריל 2016, הוסיפה Viber הצפנה מקצה-לקצה כברירת מחדל לכל ההודעות הפרטיות בין משתמשים (1:1), שיחות קול ווידאו, וכן לכל הודעות הקבוצות הפרטיות.
בנוסף, החברה השיקה צ'אטים סודיים והודעות שנמחקות אוטומטית מכל המכשירים לאחר פרק זמן מוגדר.
במאי 2016 פרסמה Viber סקירה של פרוטוקול ההצפנה שלה, וציינה כי מדובר במימוש מותאם אישית המשתמש ב"אותם עקרונות" כמו פרוטוקול Signal.
הודעות נמחקות משרתיה של Viber לאחר שהן נמסרות, והודעות שמוחקות את עצמן בצ'אטים בין שני משתמשים יכולות להיות מוגדרות להימחק לאחר זמן שנבחר מראש.
תכונת זיהוי המתקשר (Caller ID) מגנה על המשתמשים מפני ספמרים ומקלה על זיהוי שיחות חשובות.
Viber משתמשת אך ורק בפרוטוקול HTTPS לכל החיבורים עם השרתים שלה, ומצפינה את כל ההודעות המועברות בין משתמשים לעסקים, כך שהודעות מוצפנות מרגע שליחתן ועד הגעתן ליעדן.
מאמצים אלה הוצגו בדו"ח הפרטיות של Mozilla Foundation לשנת 2021.
בשנת 2022 הוכרה Rakuten Viber כאחת משלוש אפליקציות ההודעות המובילות מבחינת אבטחה על ידי Stiftung Warentest, קרן גרמנית הידועה בבדיקת מוצרי ושירותי צרכנים והצגת מידע עצמאי ואובייקטיבי לצרכנים.
במאי 2024 השלימה Viber את תעודת SOC 2 Type II (Service Organization Control), תקן ביקורת שפותח על ידי המכון האמריקאי לרואי חשבון מוסמכים (AICPA).
בשנת 2021 היו ל־Viber כ-1.3 מיליארד זהויות ייחודיות ו־290 מיליון משתמשים פעילים חודשיים.
נכון ל־2024, האפליקציה הורדה ביותר ממיליארד התקנות במכשירי Android בלבד, מה שהופך אותה לאחת הפלטפורמות הפופולריות ביותר לתקשורת מיידית בעולם.
האפליקציה זמינה ב־44 שפות ונמצאת בשימוש ביותר מ־190 מדינות ברחבי העולם.
Viber פופולרית במיוחד במזרח אירופה, יוון, אוקראינה, רוסיה, במזרח התיכון ובשווקים אסיאתיים, כולל הפיליפינים ו-וייטנאם.
בחלק מהשווקים הללו מציעה Rakuten Viber שירותי הודעות, מסחר אלקטרוני ותשלומים, ומתוארת כ"סופר אפליקציה".
בינואר 2016 עקפה Viber את WhatsApp ברוסיה, עם כ־50 מיליון משתמשים.
נכון ל־2021, הייתה Viber השלישית בפופולריות בין אפליקציות המסרים ברוסיה.
בפברואר 2022, קבוצת Rakuten הסירה פרסומות משירות המסרים של Viber באוקראינה וברוסיה, בתגובה לפלישה הרוסית לאוקראינה.
הירושי מיקיטאני, מייסד Rakuten, תרם באופן אישי 8.7 מיליון דולר לתמיכה באוקראינה.
באוקטובר 2023, בית משפט במוסקבה קנס את Viber בסך מיליון רובל, בעקבות כישלונה להסיר תוכן שהרשויות הרוסיות הגדירו כ"לא חוקי", במיוחד תוכן הקשור למלחמת רוסיה-אוקראינה.
בשנת 2022, נתח השוק של Viber בבולגריה הגיע ליותר מ־90%.
מספר השיחות וההודעות שנשלחו באמצעות Viber עלה ב־11% בשנת 2021, והגיע לכ־530 מיליון שיחות ולממוצע של 400 הודעות בשנייה, לפי נתוני החברה.
נכון לסוף 2021, מעל 90% מאוכלוסיית יוון התקינו את Viber במכשיריהם, מה שהפך אותה לאפליקציית המסרים המובילה במדינה.
בשנת 2022 השיקה עיריית אתונה קהילה רשמית ב־Viber, במטרה לעדכן את התושבים על אירועי העיר, שירותים דיגיטליים, פרויקטים ותוכניות פעילות לכל הגילאים, וכן מידע על בעלי חיים משוטטים.
בשנת 2022 דיווחה Rakuten Viber על גידול כולל במספר משתמשי האפליקציה באזור אסיה-פסיפיק (APAC), כאשר הפיליפינים רשמו עלייה של 22% במספר המשתמשים.
Viber הושקה לראשונה עבור iPhone ב־2 בדצמבר 2010. בהמשך, האפליקציה שוחררה עבור BlackBerry ו־Windows Phone ב־8 במאי 2012, ואחר כך עבור Android ב־19 ביולי 2012, וכן עבור Nokia Series 40, Symbian ו־Samsung Bada ב־24 ביולי 2012.
במאי 2013 יצאה גרסה למערכות הפעלה ממוחשבות עבור Windows ו־macOS.
באוגוסט 2013 יצאה גרסת Linux כגרסת בטא ציבורית, והיא הפכה לזמינה בגרסה סופית באוגוסט 2014. ביוני 2016 יצאה אפליקציית מערכת הפעלה ממוחשבת המבוססת UWP עבור Windows 10 בחנות Windows Store.
גרסאות מערכות ההפעלה ההממוחשבות מקושרות למספר ה־Viber הרשום של המשתמש, אך יכולות לפעול באופן עצמאי לאחר ההתקנה הראשונית.
בשנת 2015 יצאה גרסה עבור iPad ו־Apple Watch.
Viber הושקה במקור כאפליקציית VoIP לשיחות קוליות.
ב־31 במרץ 2011, נוספה לאפליקציה האפשרות לשלוח הודעות מיידיות (IM).
בדצמבר 2012 נוספו לאפליקציה מדבקות, ובאוקטובר 2013 הוצג שוק מדבקות.
Viber Out: בשנת 2013 הוצגו יכולות push-to-talk, וכן Viber Out, המאפשרת למשתמשים להתקשר למספרי טלפון ניידים ונייחים באמצעות VoIP, ללא צורך שהשיחה תתבצע דרך האפליקציה.
בנובמבר 2016 השיקה Viber את Public Accounts, שמאפשרים למותגים לקדם את עצמם ולספק שירות לקוחות דרך הפלטפורמה.
האפליקציה משתלבת עם תוכנות CRM ומספקת ממשקי API לצ'אטבוטים עבור שירות לקוחות.
Viber Communities, גרסת צ'אט קבוצתי משודרגת, הוצגה בפברואר 2018. שיחות קבוצתיות (Group Calling) נוספו בפברואר 2019. הקהילות מאפשרות מספר בלתי מוגבל של משתתפים, לעומת צ'אטים קבוצתיים שמוגבלים ל־250 משתתפים.
הקהילות מגנות על פרטיות המשתמשים, שכן מנהלי-על ומנהלים אינם יכולים לראות את מספרי הטלפון של המשתתפים.
משתמשים שמפעילים הודעות פרטיות יכולים ליצור קשר אחד עם השני מבלי לחשוף את מספריהם.
באוקטובר 2020 נוספה סטטיסטיקת הודעות לצד נתוני הקהילה, המאפשרת למנהלי הקהילה לעקוב אחר רמת המעורבות בתוכן שהם מפרסמים.
כיום זמינים בצ'אטבוטים מידע חיוני, חידונים ומשאבים חינוכיים, וכן צ'אטבוטים שמאפשרים תקשורת ישירה עם עסקים.
באפריל 2022 השיקה Rakuten Viber את שירות Viber Payments, המאפשר העברות כספים בזמן אמת בין חשבונות (A2A) ביוון ובגרמניה.
השירות מאפשר העברות מידיות וחינמיות בין משתמשי Viber ביוון, קפריסין, ליטא, אסטוניה, סלובניה, סלובקיה, קרואטיה וגרמניה, באמצעות ארנק דיגיטלי מאובטח.
באפריל 2023 נוספה תכונת זיהוי מתקשר, המתריעה על שיחות חשודות או ספאם, כולל שיחות שאינן מתבצעות דרך Viber.
בינואר 2023 הכריזה החברה על Business Inbox ו־Commercial Account הניתן לחיפוש.
תיבת ההודעות העסקיות היא חלל ייעודי לאינטראקציה בין מותגים למשתמשים, הנגיש ישירות ממסך הצ'אטים הרגיל.
Commercial Account הוא חשבון עסקי שמרכז את כל דרכי האינטראקציה עם מותג במקום אחד.
באוקטובר 2023 הרחיבה Viber את כלי העסק שלה עם פתרונות עבור עסקים קטנים ובינוניים.
השירות מאפשר יצירת פרופילים ציבוריים, שיתוף מידע וקטלוגי מוצרים, צ'אט 1:1 עם לקוחות, חיפוש מותגים באפליקציה, ותיקיות צ'אט ייעודיות לצרכים ארגוניים.
נכון להיום, יותר מ־20,000 מותגים בעולם משתמשים ב־Rakuten Viber לפרסום, מדבקות ממותגות, Lenses, Gems, הודעות עסקיות, צ'אטבוטים, ושיחות עסקיות.
בפברואר 2023 השיקה Rakuten Viber את צ'אטבוט ה-AI בהנעת ChatGPT, המאפשר למשתמשים לשאול שאלות, לתכנן נסיעות, או לקבל המלצות דרך אינטגרציית האפליקציה.
באפריל 2024 הושק הפיצ'ר AI Summary, הסורק הודעות שלא נקראו בצורה מאובטחת ואנונימית, ובונה סיכום של השיחה, כולל זיהוי החלטות או פעולות במידת הצורך.
VideoLAN הוא מיזם פיתוח תוכנה לנגינת וידאו ופורמטים נוספים של מדיה על פני רשת תקשורת מקומית.
במיזם פותחו במקור שתי תוכנות להזרמת מדיה, הראשונה נקראה "VideoLAN Client" והשנייה "VideoLAN Server" אך לבסוף אוחדו תכונותיהן של שתי התוכנות לתוכנה אחת הנקראת VLC media player.
המיזם החל במקור כמיזם סטודנטיאלי מצומצם באוניברסיטת ÉCP שבצרפת, אך לאחר שהופץ כתוכנה חופשית וקוד פתוח תחת הרישיון הציבורי הכללי של גנו, הפך המיזם לרב לאומי עם קבוצות פיתוח מ-20 מדינות.
ארכיטקטורות המחשב הנתמכות על ידי המיזם הם הן 64-bit והן 32-bit, במערכות ההפעלה Windows, macOS, ולינוקס.
Vices & Virtues הוא אלבום האולפן השלישי של הלהקה האמריקאית פאניק!
האלבום יצא לאור ב-22 במרץ 2011 דרך חברות התקליטים Decaydance ו-Fueled by Ramen.
האלבום הופק על ידי ג'ון פלדמן ובוץ' ווקר, ובעת הקלטתו כללה הלהקה את הסולן, ברנדון יורי, ואת המתופף, ספנסר סמית', עקב עזיבתם של ריאן רוס וג'ון ווקר ביולי 2009. בשבוע הראשון להוצאתו הגיע האלבום למקום השביעי במצעד האלבומים האמריקאי בילבורד 200, כשמכר 56 אלף עותקים.
The Ballad of Mona Lisa - יצא לאור ב-1 בפברואר 2011 כסינגל הראשון מהאלבום.
השיר נכתב עוד לפני הקלטת האלבום השני של הלהקה, "Pretty.
Odd.", אך לא נכלל בו.
השיר זכה לביקורות חיוביות, והושווה לסגנון המוזיקלי של אלבום הבכורה של הלהקה, A Fever You Can't Sweat Out.
Ready to Go (Get Me Out of My Mind) - יצא לאור ב-6 ביוני 2011 כסינגל השני מהאלבום.
השיר נכלל בסרט הדרדסים ובמספר פרסומות למוצרים שונים.
Let's Kill Tonight - יצא לאור כסינגל השלישי והאחרון מהאלבום ב-12 בינואר 2012.
מדינהתוארמכירות הממלכה המאוחדת (BPI) כסף 60,000 ארצות הברית (RIAA) זהב 500,000
Victory (מאנגלית: ניצחון) הוא האלבום הרביעי של להקת הדת' מטאל השוודית אנלישד.
האלבום יצא לאור בפברואר של שנת 1995.
Viasat History הוא ערוץ טלוויזיה בבעלות חברת Viasat המשודר בארצות סקנדינביה ומזרח אירופה.
הערוץ משדר תכנים העוסקים בהיסטוריה, תרבות וחברה.
הערוץ החל את שידוריו במדינות סקנדינביה בספטמבר 2004 ולאחר מספר שנים החל לשדר גם במזרח אירופה, באמצעות ערוצים ייעודיים עם כתוביות המצורפות לתוכניות הערוץ.
הערוץ לא מפיק תכנים לשידור בעצמו אלא רוכש תכנים מגופי הפקות אירופיים ואמריקאיים, ותוכניות ישנות ששודרו בעבר ב-BBC או PBS כ-3 עד 10 שנים לאחר מועד שידורן המקורי.
Viasat History משדר 24 שעות ביממה ומתחריו העיקריים הם ערוץ ההיסטוריה וערוץ נשיונל ג'יאוגרפיק.
הערוץ החל לשדר ב-1 בספטמבר 2004, וכיום הוא משדר במדינות הבאות:
סקנדינביה: דנמרק, נורווגיה, פינלנד ושוודיה.
מזרח אירופה: אוקראינה, אסטוניה, בלארוס, לטביה, ליטא, מולדובה, פולין ורוסיה.
מרכז אירופה: בולגריה, הונגריה, צ'כיה, רומניה.
מאז 2012 הערוץ, יחד עם הערוצים Viasat Explore ו-Viasat Nature משדרים באיכות HD לצד SD.
Viasat Nature הוא ערוץ טלוויזיה המשדר סרטי תעודה, פשע וסדרות שונות.
הערוץ שייך לחברת הטלוויזיה Viasat ומשדר במדינות דנמרק, נורווגיה, פינלנד, רומניה ושוודיה.
הערוץ החל לשדר ב-1994 תחת השם TV6. ב-1998 הפך הערוץ לפאן-נורדי ולוח השידורים שלו נחלק בין סרטי תעודה וטבע בין השעות 6 בבוקר עד 9 בערב ("TV6 Nature World") ולאחר מכן סרטי פעולה בין השעות 9 בערב עד חצות ("TV6 Action World").
בשנת 2002 שונה שם הערוץ ל-Viasat Nature ו-Viasat Action, אם כי השם TV6 נותר בשימוש מועט.
במהלך השנים שיתף הערוץ פעולה עם ערוצים רבים במהלך השנים.
בשנותיו הראשונות, מילא ערוץ הקניות TVG את רוב לוח השידורים של היום.
בשנת 1996 שידר ערוץ הספורט Sportkanalen בסופי שבוע.
מ-1997 שידר Playboy TV בערוץ לאחר חצות.
ערוץ טלוויזיה נוסף ששידר בערוץ היה ניקלודיאון סקנדינביה, החל משעה 6 בבוקר עד 6 בערב, וכך שידר עד 2007, עת Viasat Nature הרחיב את שעות השידור שלו.
בשנת 1994 השיקה Kinnevik את ערוץ TV6 כמעין "ערוץ משלים" ל-TV3. הערוץ היה אז "ערוץ לנשים".
בין התוכניות ששודרו בערוץ הייתה תוכנית ההרצאות האמריקאית ריקי לייק, תוכניות העוסקות ברפואה, סרטים, ואופרות סבון כגון תחנת הרופאים, כוח ותשוקות, שושלת ודיפלומטיה גבוהה.
הפקות בודדות ומעטות הופקו בידי הערוץ עצמו.
במהלך היום שידר ערוץ הקניות TVG בערוץ.
בשנת 1996 השיקה Kinnevik את הערוץ Sportkanalen, אשר שידר בערוץ TV6 במהלך סופי שבוע.
ב -1997 הורדו גם Sportkanalen וגם TVG ובמקום זאת התחיל Playboy TV לשדר בערוץ במהלך הלילה.
ב-2 בפברואר 1998 שינה הערוץ את שידוריו והפך לערוץ המשדר תוכניות טבע בין השעות 6-9 בערב וסדרות פעולה וסרטים בשעות 9 עד חצות.
בסוף שנות ה-90, ניקלודיאון, ששידר בעבר עם ערוץ ZTV, החל לשדר בערוץ TV6 במהלך היום.
בשנת 2002, הערוץ שינה את שמו ל-Viasat Nature ו-Viasat Action, אם כי השם TV6 המשיך להתקיים במידה מוגבלת.
בסך הכל, צופים השוודים בממוצע בערוץ 0.6 דקות ביום.
כתוצאה מכך שידורי תוכניות הטבע הורחבו משמעותית.
ב-1 בפברואר 2007 הפסיקה ניקלודיאון את שידוריה בערוץ ושידורי הטבע הורחבו משמעותית.
כתוצאה מכך שודרו תוכניות טבע משעה 6 בבוקר עד 8 בערב ומ-8 בערב עד חצות שודרו תוכניות פשע.
ב-10 בנובמבר 2015 בוצעו שינויים נוספים בערוץ.
לאחר שעלה ערוץ טלוויזיה ייעודי לסדרות טלוויזיה, הפסיק Viasat Crime את שידוריה בערוץ.
כמו כן חלק משידוריו הועברו ל-Viasat Series ו-TV8.
הערוץ החליף את ערוץ הטלוויזיה TV6 בשוודיה בשנים 1994-1998. תחילת שידוריו החלה בשנת 1998, כאשר אימץ את השם החדש של TV6 Nature World, אשר היה זמין בכל רחבי סקנדינביה.
הערוץ החל לשדר קטעי וידאו של חיות בר מ-6:00 עד 21:00. ביתר לוח השידורים (21:00-00:00) שידר הערוץ TV6 Action World, העוסק בסרטי פעולה וסדרות.
בשנת 2002 שני הערוצים שינו את שמותיהם בהתאמה ל-Viasat Nature ו-Viasat Action בהתאמה.
ב-5 במאי 2010, Viasat Nature השיק שידור 24 שעות ביממה במרכז ומזרח אירופה.
שידורי הטבע של Viasat Nature מופצים כיום במדינות הבאות:
מזרח אירופה: אוקראינה, אסטוניה, בלארוס, לטביה, ליטא, מולדובה ורוסיה.
מרכז ומזרח אירופה: בולגריה, הונגריה, פולין, צ'כיה ורומניה.
Viasat Sport היא קבוצה של ערוצי ספורט המשודרים מבריטניה.
הערוצים מיועדים לסקנדינביה ולמדינות הבלטיות, אם כי עיקר הצופים הוא בשוודיה.
הערוץ הושק ב-1999 כערוץ פאן סקנדינבי.
הערוץ הושק על מנת לשדר אירועי ספורט רבים שלתאגיד MTG היו זכויות השידור עליהם אולם הם לא שודרו ב-TV3 ולכן לא היו בשימוש.
בינואר 2002 הושק ערוץ Viasat Sport המיועד לדנמרק (שהוחלף מאוחר יותר בידי TV2 Sport) ועקב כך השוק העיקרי של הערוץ היה שוודיה ונורווגיה.
בשנת 2005 השתנה שוב ייעודו של הערוץ, לאחר השקת ערוץ ספורט ייעודי לנורווגיה.
שמו של הערוץ שונה מאוחר יותר ל-Viasat Sport 1
במרץ 2008 קיבלה Viasat רישיון לשידור ערוץ Viasat Sport 1 ברשת השידור הדיגיטלית היבשתית.
נכון לאוגוסט 2009 טרם החלו השידורים הקרקעיים, שכן התשתית לשידור הערוצים החדשים לא הושלמה.
ב-17 באוקטובר 2008 Viasat שינתה שוב את ערוצי הספורט שלה בשוודיה, נורווגיה ופינלנד.
משמעות השינוי היא כי שמו של Viasat Sport 1 שב להיות Viasat Sport.
כמו כן מרבית שידורי התוכניות העוסקות בכדורגל הועברו ל-Viasat Football.
תוכניות ספורט ששודרו ב-Viasat Sport 3 הועברו ל-Viasat Sport.
שידורי הערוץ השתנו שוב ב-1 בספטמבר 2009 עקב השקתו של ערוץ Viasat Hockey.
משמעות הדבר היא שרוב שידורי ההוקי הועברו לערוץ החדש.
עקב כך, התוכן שנותר לשידור ב-Viasat Sport הם טניס, כדורסל, פוטבול וספורט מגע.
Viasat רכשה את זכויות השידור של הליגה האנגלית באפריל 2010 והודיעה כי תיצור ערוץ ייעודי לשידורי הליגה.
Viasat Sport HD הוא ערוץ ספורט המעביר שידורי ספורט באיכות של HDTV.
הערוץ מתמקד בעיקר בשוודיה ונורווגיה.
Viasat Explore הוא ערוץ טלוויזיה בבעלות חברת Viasat.
הערוץ עוסק בסרטי תעודה על חיות בר, ספורט, הרפתקאות, נסיעות וטכנולוגיה.
מטה הערוץ נמצא במטה חברת Viasat, בלונדון.
הערוץ התחיל את שידוריו במדינות סקנדינביה ואחרי כמה שנים התרחב לשווקים רבים במזרח אירופה והמדינות הבלטיות עם כתוביות מתאימות.
הערוץ הושק בינואר 2002 כערוץ המיועד למדינות סקנדינביה.
ב-1 בנובמבר 2003 הוא הרחיב את שידוריו לאוקראינה, רוסיה, קזחסטן, אסטוניה, לטביה, ליטא, מולדובה, בלארוס, הונגריה, פולין, רומניה ובולגריה.
הערוץ לא מפיק תוכניות בעצמו אלא רוכש תוכן מגופי הפקה אמריקאיים ואירופאיים.
הערוץ משדר כיום 24 שעות ביממה והמתחרים העיקריים שלו הם ערוץ דיסקברי וערוץ נשיונל ג'יאוגרפיק.
כמו ערוצי Viasat אחרים, עבר מיתוג מחדש באפריל 2014, כאשר הוא שינה את הסמליל שלו והחליף את האות "X" באות "E".
Viasat Explore החל לשדר בסקנדינביה (שוודיה, דנמרק, פינלנד ונורווגיה) בשנת 2002, ובשנת 2003 החל להתרחב לשווקים נוספים.
נכון לאוקטובר 2017 הערוץ משדר במדינות הבאות:
סקנדינביה - דנמרק, פינלנד, נורווגיה ושוודיה.
מזרח אירופה - אוקראינה, אסטוניה, בלארוס, לטביה, ליטא, מולדובה ורוסיה.
מרכז ומזרח אירופה - בולגריה, הונגריה, פולין, צ'כיה ורומניה.
Viasat 4 הוא ערוץ טלוויזיה המשדר בנורווגיה ובבעלות קבוצת המדיה Modern Times Group.
הערוץ הושק ב-8 בספטמבר 2007, שבוע לאחר השקת שירות הטלוויזיה הקרקעי הדיגיטלי בנורווגיה, והחליף את ZTV, שסיים את שידוריו זמן קצר קודם לכן.
הערוץ החל את שידוריו בשידור אליפות אירופה בין מולדובה ונורווגיה.
הערוץ משדר תוכניות בידור, ספורט ותעודה.
כמו כן הערוץ משדר תוכניות רכש שונות דוגמת סטארגייט אטלנטיס, ה-4400, מסע בין כוכבים, משפחת סימפסון, איש משפחה וגם משדר ספורט דוגמת ליגת האלופות.
Viasat 4 משדר סדרות קומדיה כמו נשואים פלוס, 8 חוקים פשוטים ועוד.
במקור שמו של הערוץ היה אמור להיות TV4, אך לאחר תלונה של ערוץ TV4 שונה שם הערוץ.
הכוונה המקורית הייתה שהערוץ יופץ באופן חופשי, אך כיום מפעילי הטלוויזיה השונים בנורווגיה משדרים את הערוץ בתשלום נוסף.
הערוץ היה זמין בקרב 74.8% בקרב משקי האב בנורווגיה בשנת 2012.
בשנת 2016 עמד אחוז הצפייה הממוצע בערוץ על 2.1%, נתון זהה לזה של שנת 2015.
Viasat Film היא קבוצה של ערוצי טלוויזיה בכבלים ובלוויין המשודרים במדינות סקנדינביה ונמצאים בבעלות Modern Times Group.
Viasat Film התחיל לשדר בבעלות Kinnevik ב-27 באוגוסט 1989 באמצעות לוויין Astra 1A, תחת השם TV1000. ביוני 1991 הודיע TV1000 כי יתמזג עם ערוץ סרטים נוסף בשם SF Succé.
המיזוג הרחיב את התוכן שהערוץ שידר בשוודית.
כמו כן הדבר הגביר את היכולת של הערוץ להתחרות עם ערוץ FilmNet שהיה ערוץ הסרטים המוביל באותה עת.
המיזוג התקיים ב-1 בספטמבר 1991. השם בתחילת שידורי הערוץ היה "TV1000 Succékanalen" אך הוא לא התקבל בקרב הצופים.
היות ש-TV1000 היה הרבה יותר גדול מ-SF Succé, חברת Kinnevik החזיקה ב-75% מהערוץ החדש, כאשר הבעלים של הערוץ השני החזיקו ב-25% ממניות הערוץ החדש.
כאשר Kinnevik חילקה את הערוצים שבבעלותה ל-MTG, ערוץ TV1000 לא נכלל בחלוקה, בשל בעלי המניות האחרים, אך לאחר שנרכשו יתר המניות הערוץ צורף ל-MTG.
בפברואר 1995 הושק ערוץ אחות בשם TV1000 Cinema (או בקצרה Cinema).
מפעילי חברות הכבלים היססו בתחילה להוסיף את הערוץ לשידוריהם, מה שגרם לסגירת ערוץ אחר בשם FilmMAX בנובמבר 1995 בניסיון להחליף את הערוץ ב-Cinema.
ב-15 באפריל בשנת 2000, כש-Viasat השיקה את השידור הדיגיטלי שלה, TV1000 ו-Cinema קיבלו שני אפיקים.
ב-1 בספטמבר 2004 ביצעה TV1000 שינוי משמעותי, ערוץ Cinema ואחרים נסגרו ובמקומם נפתחו 4 ערוצי סרטים חדשים: TV1000 Family, TV1000 Action, TV1000 Nordic ו-TV1000 Classic.
בתחילת 2008 השיקה TV1000 ערוץ ראשון בחדות גבוהה, שנקרא TV1000 HD.
ב-16 בפברואר 2009 הושק ערוץ טלוויזיה שמיני, TV1000 Drama, בדנמרק, נורווגיה, פינלנד ושוודיה.
באותה עת, החליפו ערוצי TV1000 את הסמליל שלהם בעיצוב חדש.
ב-2 בינואר 2012 פורסם כי ערוצי TV1000 ישנו את שמותיהם ל-Viasat Film החל מ-3 במרץ 2012 במדינות סקנדינביה.
TV1000 עדיין זמין במרכז אירופה תחת השם TV1000 East.
ב-23 באפריל 2014 שינתה Viasat שוב את הרכב הערוצים, כאשר ערוץ Viasat Film Nordic נסגר והוחלף בידי ערוץ Viasat Film Comedy.
כמו כן ערוצים Viasat Film Classic ו-Viasat Film Action צמצמו את שעות השידור שלהם.
כמו כן ערוצים אחרים שבוע לשדר תוכן לילדים.
TV1000 הועבר באמצעות D2-MAC במערכת ההצפנה EuroCrypt.
הערוץ הועבר במקור דרך לוויין Astra 1A, ומאוחר יותר דרך הלוויין Intelsat 707. כיום הגרסה הסקנדינבית של הערוץ מועברת דיגיטלית ומוצפנת דרך מערכת VideoGuard בחבילת ערוצי Viasat באמצעות לוויין Astra 4A.
בתחילה הערוץ היה זמין רק בסקנדינביה.
במרץ 2003 החל הערוץ ליצור קשר עם המדינות הבלטיות ומדינות מזרח אירופה אחרות.
TV1000 בלקן, ערוץ עם גרסה המכוונת למדינות הבלקן שהושק בשנת 2006. הערוץ הבא שהושק היה TV1000 בפולין, בתחילת 2007.
באפריל 2008 הושק ערוץ פרימיום חדש למדינות הבלטיות שנקרא TV1000 Premium.
ב-1 בספטמבר 2008 הושקה TV1000 Action East באוקראינה, אסטוניה, בלארוס, מולדובה, קזחסטן, גרוזיה, לטביה וליטא.
Viasat 3 הונגריה הוא ערוץ טלוויזיה הונגרי המיועד לנשים.
הערוץ החל לשדר ב-14 באוקטובר 2000 את התוכניות שלו בבודפשט וסביבתה ועד מהרה הוא על הסכם עם חברות הכבלים להפצת שידורי הערוץ בהונגריה.
הערוץ ניסה לרכוש את המקום הראשון ברשימת ערוצי הטלוויזיה ההונגריים, עם תוספת של כל מיני תוכניות, אך ללא הצלחה.
הערוץ דומה לערוצים כלליים אחרים למעט שידור תוכניות אקטואליה ופוליטיקה.
בשנת 2006 היה הערוץ המשדר ההונגרי הבלעדי של ליגת האלופות.
מ-1 במאי 2009 משדר הערוץ מלונדון, לאחר 9 שנים בהן שידר מבודפשט.
כתוצאה מכך הערוץ אינו מחויב בכללי התקשורת בהונגריה, כך שהוא לא צריך להציג גילאים מתאימים לצפייה על המסך, כחלק מהשינוי.
בינואר 2016 חודשו שני הערוצים, כך שהם כעת מאוחדים עם ערוצי AXN.
תוכניות לשנות את שם הערוץ ל-TV3
Viasat תכננה לשנות את שם הערוץ עם הזמן ל-TV3, אך כיוון שהזכויות על השם TV3 שייכות לחברה המחזיקה ב-TV2, המשא ומתן עמם לא צלח, וזהו הערוץ היחיד בעולם המשודר תחת השם Viasat 3.
ערוץ Viasat 3 הוא יריב לשני הערוצים הגדולים TV2 ו-RTL Club, כמו גם M1 לשעבר.
התחרות מתחדשת כאשר מפעם לפעם הערוץ מוציא סדרת טלוויזיה מקורית חדשה, המניבה רייטינג גבוה לערוץ.
עם זאת, כאשר הערוץ משדר סרטים, הוא נוחל לעיתים קרובות תבוסה
בשנת 2014 עמד אחוז הצפייה הממוצע בערוץ על 2.65%.
Viasat Series הוא ערוץ טלוויזיה המשדר סדרות טלוויזיה.
באותו יום הושקו גרפיקות חדשות בערוצי TV1000 במדינות הנורדיות, עם סמלילים חדשים ואריזות גרפיות חדשות.
בניגוד לערוצי הטלוויזיה האחרים, ששודרו במשך כל היממה, הערוץ שידר דרמות בין השעות 06:00 בבוקר עד 18:00. הערוץ החליף את ערוץ היולים שהיה קיים עד אז בפלטפורמת הלווין של Viasat.
הערוץ משדר כיום סרטים שונים דוגמת דרמות, פשע, ורומנטיקה.
Viasat Film Action הוא ערוץ טלוויזיה בתשלום בבעלות Viasat, המשדר סרטי אקשן.
הערוץ נוסד בשנת 1989 בשם TV1000. בשנת 2012 שינו את שמו ל-Viasat Film, יחד עם יתר Viasat Film.
הרשת מורכבת מחמישה ערוצי סרטים שונים.
הערוצים מופצים בחבילת הסרטים של Viasat.
הערוץ הושק לראשונה בשוודיה, ולאחר מכן בדנמרק, נורווגיה ופינלנד.
בתחילת 2004 הוא הושק גם בליטא, לטביה, אסטוניה, רוסיה, אוקראינה, קזחסטן, מולדובה ובלארוס.
במקור כללה הרשת ערוץ אחד, TV1000. באמצע 1990 היא הורחבה עם עוד אחד, TV1000 Cinema.
הערוץ הזה נסגר ב-2004 והוחלף בידי ארבעה ערוצי ז'אנר שונים, לצד הערוץ הכללי: TV1000 Nordic, TV1000 Action, TV1000 Family TV1000 Classic.
ערוץ Viasat Nordic הפסיק את שידוריו בשנת 2014 בגלל אחוזי צפייה נמוכים והוחלף בידי Viasat Comedy.
Viasat Sport N (ה-N התווספה לשם כקיצור ל"נורווגיה"), היה ערוץ טלוויזיה ששידר ספורט.
הוא הושק ב-29 בנובמבר 2005 כתחליף לערוץ Viasat Sport 1 בנורווגיה.
הערוץ נסגר כאשר השיקה Viasat את Viasat Fotball ב-15 בספטמבר 2009.
המשרד הראשי של הערוץ היה באוסלו.
הערוץ שודר באפיק 11 ב-RiksTV.
Viasat Fotball הוא ערוץ טלוויזיה סקנדינבי בתשלום שמשדר כדורגל כחלק מחבילת ערוצי הספורט של Viasat.
הערוץ זמין גם בפורמט HD שנקרא גם Viasat Fotball HD.
הערוץ הושק בשנת 2008. ההשקה עוררה תגובות מעורבות בפורומים שונים באינטרנט.
היו שחשבו כי הקמת הערוץ הייתה הכרחית בעוד אחרים חשבו שהמחיר של הערוץ החדש יתגלגל למנויים של Viasat.
בחודש מרץ 2010 הודיעה Viasat כי החל מהעונה הבאה, הערוץ ישדר את הליגה במקום Canal Digital ששידר אותה עד אז.
ב-13 בפברואר 2013 התברר כי Viasat רכשה את הזכויות לשידור הגביע האנגלי, אך זה שודר בעיקר בערוץ TV10.
במאי 2009 פוטר הפרשן גלן הייסין מתפקידו.
ההחלטה לפטרו זכתה לתשומת רב רבה בעיתונים השונים.
הייסן עצמו אמר כי זה עצוב להפסיק עבודה שהוא נהנה ממנה.
Viasat Hockey הוא ערוץ טלוויזיה נורדי הנמצא בבעלות Modern Times Group, והוא אחד מערוצי הספורט של חבילת Viasat Sport.
שידורי הערוץ הושקו ב-1 בספטמבר 2009.
על השקת הערוץ הוכרז רשמית ב-7 במאי 2009 במהלך אליפות העולם בהוקי לגברים ב-2009. הערוץ נכלל בחבילת הספורט של Viasat ומשודר דרך הלוויין.
הערוץ זמין גם דרך רשתות הכבלים השונות וברשתות ה-IPTV.
הגרסה האירופית של הערוץ האמריקאי ESPN החלה לשדר הוקי קרח בשוודיה דרך המתחרה של Viasat, רשת הכבלים Canal Digital.
משמעות הדבר היא שלערוץ Viasat Hockey כבר לא היו זכויות בלעדיות לשידור NHL בשוודיה.
במדינות הבלטיות אסטוניה, לטביה וליטא מועבר הערוץ דרך שידורי Viasat.
הערוץ זמין דרך Viasat ו-Anvia.
האקן סידרגן - פרשן מומחה
אולה וונסטרום - מנהלת התוכנית
ניקלס ג'יהדה - מנהל תוכניות
מטיאס נורסטרים - פרשן מומחה
Video Games (בעברית: משחקי וידאו) הוא סינגל הבכורה שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die.
השיר יצא לאור ב-7 באוקטובר 2011, כסינגל הראשון מתוך האלבום.
השיר נכתב על ידי לנה דל ריי ביחד עם ג'סטין פארקר שכתב עמה את השיר "Burning Desire" והופק על ידי רובפופ.
מקוםתאריםמכירותאוסטריה (IFPI Austria)פלטינה30,000אוסטרליה (ARIA)פלטינה70,000איטליה (FIMI)זהב15,000ארצות הברית (RIAA)פלטינה 2×2,000,000בלגיה (BEA)פלטינה30,000גרמניה (BVMI)פלטינה 2×600,000דנמרק (IFPI Denmark)זהב15,000הממלכה המאוחדת (BPI)פלטינה600,000צרפת (SNEP)177,600קנדה (Music Canada)זהב40,000שווייץ (IFPI Switzerland)פלטינה 2×60,000סיכוםבכל העולם4,000,000 מכירות + הזרמת מדיה בלבד
Victoria Beckham (בעברית: ויקטוריה בקהאם) הוא אלבום הבכורה של הזמרת-יוצרת הבריטית ויקטוריה בקהאם.
אלבום האולפן יצא לאור ב-1 באוקטובר 2001, על ידי חברת התקליטים וירג'ין רקורדס.
האלבום הופק על ידי מפיקים שונים, וכבר בצאתו הופנו כלפיו ביקורות חיוביות ומעורבות כאחד.
ב-AllMusic הופנתה ביקורת מעורבת כלפי האלבום, תוך שהוא קיבל דירוג של שלושה כוכבי זהב מתוך חמישה בסך הכל.
בין היתר, NME העניקו לאלבום שני כוכבי זהב בלבד.
בנוסף לגרסה המקורית של האלבום, הוציאה בקהאם גרסה מיוחדת שלו הכוללת את השיר "Not Such an Innocent Girl" פעמיים נוספות, בגרסאות שונות.
Vice הוא מגזין אמריקאי–קנדי המתמקד בלייף סטייל, אמנות, תרבות וחדשות/פוליטיקה.
המגזין הוקם בשנת 1994 במונטריאול כמגזין אנטי-ממסדי.
מאוחר יותר הקימו המייסדים את חברת Vice Media, שכוללת גם אתר, חטיבת שידורי חדשות, חברת הפקת סרטים, חברת הקלטות והוצאה לאור.
Vice הוקם על ידי שלושת המייסדים שורוש אלבי, שיין סמית' וגאווין מקאינס בשנת 1994 בשם Voice of Montreal במימון ממשלתי.
כוונת המייסדים הייתה לספק עבודה וכן שירות קהילתי.
מאוחר יותר, כשהמייסדים רצו להשתחרר מהמחויבויות הקודמות שלהם למוציא לאור שלהם, הם קנו את מניותיו ושינו את השם ל-Vice ב-1996
בסוף שנות ה-90 רכש ריצ'רד זלווינסקי, מיליונר קנדי שעשה את כספו בתוכנה, את המגזין והעביר את המטה שלו לניו יורק.
בעקבות המעבר התפתח למגזין מוניטין לפיו הוא מרבה לפרסם תוכן פרובוקטיבי וסותר את הפוליטיקלי קורקט.
תחת שליטתו של זלווינסקי, נפתחו בניו יורק כמה חנויות ממותגות שהציעו ללקוחות לקנות מוצרי אופנה שפורסמו במגזין.
תקופה זו נגמרה עם סיום בועת הדוט-קום, במהלכה השיבו המייסדים לעצמם את השליטה במגזין והחנויות נסגרו.
בשנת 2002 הושקה הגרסה הבריטית של המגזין תחת העורך הראשון שלה, אנדי קאפר.
בריאיון עמו הסביר קאפר זמן קצר לאחר ההשקה כי תפקיד המגזין הוא לסקר "דברים שבהם אנחנו מתביישים".
בסוף שנת 2007 פורסמו 13 מהדורות שונות של הירחון, חברת התקליטים של Vice Media פעלה, וערוץ הווידאו המקוון VBS.com זכה ל-184,000 צופים ייחודיים במהלך חודש אוגוסט אותה שנה.
באותה שנה החל המגזין לסקר אירועים שנחשבו ליותר "רציניים" דוגמת מלחמת עיראק.
בריאיון לניו יורק טיימס הסביר שורוש אלבי מדוע: "העולם הרבה יותר גדול מלואר איסט סייד ואיסט וילג' [שכונות בניו יורק]".
ביולי 2016 רכש המגזין את השליטה ב"גראז'", מגזין האמנות ותרבות שייסדה דאשה זוקובה, אשתו של המיליארדר הרוסי רומן אברמוביץ', כמותג לצעירים שעושה צעדים ראשונים בתחום האמנות העכשווית.
ביוני 2017 גייסה חברת האם של המגזין 450 מיליון דולר מחברת ההשקעה הפרטית TPG, לפי שווי שוק של 5.7 מיליארד דולר.
ב-2020 תכננה לבצע הנפקה באמצעות חברת רכישה למטרות מיוחדות (ספאק), אולם החברה נתקלה בקשיים בשוק הפרסום הדיגיטלי, היות שלמרות הפופולריות של האתר וערוץ החדשות שלו, רוב ההכנסות מפרסום דיגיטלי הלכו לפלטפורמות הטכנולוגיה הגדולות גוגל ומטא.
בינואר 2023 הודיעה החברה כי היא מעמידה את עצמה למכירה.
ובמאי 2023 הכריזה על פשיטת רגל ונושיה השתלטו עליה.
מגזין Vice מעניק במה לפרסומים שונים של העיתונאים, בעלי הטורים, סופרים, גרפיקאים, קריקטוריסטים וצלמים.
התוכן המקוון של המגזין השתנה לאורך השנים מעיסוק באמנות ותרבות פופולרית לאקטואליה קשה יותר.
בשל המספר הרב של הכותבים בו והעובדה שלעיתים קרובות הם יגישו מעט מאמרים לפרסום, אין למגזין עמדה פוליטית ברורה.
המגזין פרסם בעבר גיליונות שלמים שלא קשורים לנושאים שמסקרת תקשורת המיינסטרים, ועסק בנושאים כמו אזרחי עיראק, אינדיאנים, רוסים ועוד.
בריאיון עם עיתון הגרדיאן במרץ 2008 נשאל המייסד שיין סמית' בנוגע לנטייה הפוליטית של Vice, ובתגובה הצהיר: "אנחנו לא מנסים לומר שום דבר פוליטי במסגרת פרגדימת שמאל/ימין...
אנחנו לא עושים זאת משום שאנחנו לא מאמינים בלקיחת צד.
האם אני דמוקרטי או רפובליקני?
אני חושב ששתי התפיסות מזעזעות.
וזה לא משנה בשום צורה.
כסף מנהל את אמריקה; כסף מנהל כל מקום".
Vice ייסד את האתר שלו, Viceland.com בשנת 1996, משום שהכתובת Vice.com הייתה כבר תפוסה.
בשנת 2007 ייסד האתר את הדומיין VBS.com שפרסם סרטוני וידאו ושידר מספר תוכניות רשת בחינם.
בשנת 2011 אוחדו שני האתרים לתוך Vice.com.
בשנת 2012, Vice Media נוצרה כחברת האם של מגזין Vice ונכסים אחרים כולל Vice News ב-HBO ואתר Vice.com.
מאז החברה התרחבה והיא כוללת כיום רשת של ערוצים מקוונים, כולל Munchies.tv, Motherboard.tv, Noisey.com, Thu.mp ו-Broadly.
מאז הקמתו יש למגזין "מוניטין פרובוקטיבי".
בשנת 2010 תואר העיתון כ"עיתונות שמבליטה את דעת הכותב עבור דור היוטיוב".
ככל שהוא הלך והתפתח, נעשו ניסיונות במגזין להתרחק במידת מה מהמוניטין, כך שעדיין יוכלו לשמור עליו כדי להמשיך לצמוח.
עם זאת, הירחון המשיך להיקלע למחלוקות לאורך השנים.
ב-2015 זכה בתואר מגזין השנה של כתב העת של ענף הפרסום "אדוורטייזינג אייג'".
בסתיו 2017 פורסמו מספר כתבות בהן עלו טענות להתנהגות בעל אופי מיני ותרבות "מועדון הבנים" הכללית בחברת האם של מגזין Vice.
Vibrio vulnificus או ויבריו וולניפיקוס הוא מין פתוגני של חיידקים גראם-שליליים, בצורת מתג, מהסוג Vibrio.
החיידק נמצא בעיקר בסביבות ימיות כמו שפכי נהרות, בריכות או אזורי חוף, והוא נמצא באופן טבעי בקשקשי דגים.
לחיידק יש קרבה עמוקה לחיידק Vibrio cholerae, החיידק המחולל את מחלת הכולרה.
vulnificus עלול להוביל להתפשטות מהירה של דלקת רקמות תת-עורית (צלוליטיס) ולאלח דם, המוביל לנמק ומוות מהיר של רקמות, ועל כן מכונה בלשון העם גם "החיידק הטורף".
החיידק בודד לראשונה כגורם מחלה בשנת 1976.
vulnificus נחשב לחיידק אלים ביותר, שיכול לגרום לשלושה סוגים של זיהומים:
דלקת קיבה ומעיים חריפה, הנגרמת לרוב מאכילת רכיכות נאות, או כאלו שלא בושלו כראוי: V.
vulnificus גורם לזיהום המופיע לעיתים קרובות לאחר אכילת פירות ים, במיוחד צדפות לא מבושלות היטב.
הזיהום אינו משנה את המראה, הטעם או הריח של הצדפות.
התסמינים כוללים הקאות, שלשולים וכאבי בטן.
נמק של אזור פצוע יכול להופיע כאשר החיידק עובר דרך פצע בעור שנחשף למים מזוהמים.
vulnificus יכולים להיכנס לגוף דרך פצעים פתוחים כששוחים או משתכשכים במים נגועים, או על ידי פצעים מנקבים מקשקשי דגים או מעמודי השדרה של דגים מסוימים.
אנשים עשויים לפתח שלפוחיות על העור, שלעיתים מאובחנות בטעות כפמפיגוס או כפמפיגואיד.
אלח דם פולשני היכול להופיע לאחר אכילת רכיכות שלא בושלו כראוי, במיוחד צדפות, או לאחר חדירה לזרם הדם דרך פצע.
vulnificus נוטה פי 80 לחדור לזרם הדם בקרב אנשים עם מערכת חיסונית פגועה, ובמיוחד באלה עם מחלת כבד כרונית.
כאשר זה קורה, תסמינים חמורים הכוללים נגעי עור בצורת שלפוחיות, דלקת חיתולית נמקית (Necrotizing Fasciitis) והלם זיהומי מתפתחים במהירות, ועשויים להוביל למוות.
סיבוך חמור זה של הזיהום עשוי להתרחש ללא קשר אם הזיהום החל מצריכת מזון מזוהם או מפצע פתוח.
בקרב אנשים בריאים, חדירה של החיידק למערכת העיכול יכולה לגרום להקאות, שלשולים וכאבי בטן.
אצל אנשים עם מערכת חיסון פגומה, ובמיוחד אצל אלה הסובלים ממחלת כבד כרונית, החיידק יכול לזהם את מחזור הדם, ובכך לגרום למחלה קשה ומסכנת חיים המאופיינת על ידי חום וצמרמורות, ירידה בלחץ הדם (הלם זיהומי) ונגעי עור בצורת שלפוחיות.
אמנם הוכח כי גברים נמצאים בסיכון גבוה יותר מזיהום זה מאשר נשים, אבל יחד עם מחלות רקע כמו שחמת הכבד כתוצאה מאלכוהול ומחלות המשפיעות על המערכת האנדוקרינית (סוכרת, דלקת מפרקים שיגרונית וכו') לשני המגדרים יש סיכון גבוה בהרבה לפתח זיהום חמור מחיידק זה
vulnificus עשויים ב-25% מהמקרים לגרום למוות.
אצל חולים שהגיעו למצב של אלח דם, בדרך כלל בעקבות אכילה, שיעור התמותה עולה ל-50%.
רוב האנשים האלה מתים במהלך 48 השעות הראשונות להדבקה.
הטיפול האופטימלי אינו ידוע, אולם במחקר רטרוספקטיבי אחד שנערך על 93 אנשים בטייוואן, השימוש בספלוספורין מהדור השלישי וטטרציקלין (למשל, צפטריאקסון ו-דוקסיציקלין, בהתאמה) הוביל לשיפור ניכר.
יש צורך במחקרים קליניים עתידיים כדי לאשש ממצא זה, אולם נתונים חוץ גופיים תומכים בהנחה כי שילוב זה הוא יעיל ביותר נגד V.
כמו כן, האיגוד הרפואי האמריקני והמרכזים לבקרת מחלות ומניעתן ממליצים לטפל בחולה באנטיביוטיקות ממשפחת הקינולוניים או בדוקסיציקלין בצורה תוך ורידית עם קפטזידיים.
הטיפול המתועד המוצלח הראשון של זיהום חריף בויבריו היה ב-1995. הטיפול שילב צפטאזידים וציפרופלוקסצין בצורה תוך-ורידית ודוקסיצילין IV, שהוכחו כמוצלחים.
vulnificus אינו נחשב חיידק נפוץ במיוחד, אך עם זאת, זהו גורם המוות הנפוץ ביותר כתוצאה מאכילת מאכלי ים בארצות הברית.
vulnificus גורמים ליותר מ־95% מקרי המוות בארצות הברית שידוע כי התרחשו בגלל אכילת פירות ים.
אולם, אם הרופא מתחיל טיפול בטטרציקלין או אנטיביוטיקה אחרת מסוג צפלוספורין מרגע הופעת התסמין הראשון, ובתנאי שההליך הטיפולי התנהל כשורה, המטופלים לא יסבלו מהשפעות ארוכות טווח, כל עוד ימשיכו לקחת את הטיפול האנטיביוטי המלא לכל אורך הזמן הנדרש - בדרך כלל כשבועיים.
הפרוגנוזה הגרועה ביותר היא בקרב אנשים המגיעים לבית חולים במצב של הלם.
התמותה הכוללת בקרב אנשים שטופלו (הן כאשר החיידק חודר ממערכת העיכול והן כאשר החיידק חודר דרך פצע פתוח) היא כ-33%.
קבוצות אוכלוסייה פגיעות במיוחד: חולים הסובלים ממחלות כבד (במיוחד שחמת ודלקת כבד) או מדוכאי מערכת החיסון (סוגים מסוימים של סרטן, דיכוי מח העצם, HIV, סוכרת וכו ').
vulnificus בדרך כלל נכנס לזרם הדם, שם הוא עלול לזיהום סוער המתבטא בחום וצמרמורות, הלם זיהומי ונגעי עור בצורת שלפוחיות.
כמחצית מהאנשים שפיתחו אלח דם כתוצאה מהחיידק, מתים.
vulnificus נפוץ בעיקר במפרץ מקסיקו, שם יותר מתריסר אנשים מתו מהזיהום בשנים 1990-2011. מרבית מקרי המוות באותה תקופה התרחשו בגלל התפרצות אלימה של הזיהום שגרר אלח דם, באזורים בהן מתרחש דיג צדפות, בקרב אנשים שאכלו אותן, או בקרב תיירים שחזרו מן האזור.
היעדר הכרה במחלות אותן מחולל החיידק, וגם של גורמי הסיכון והגורם להם, היו ועדיין מהווים מכשולים מרכזיים למלחמה בזיהום.
עליית טמפרטורת המים ושינויים במקורות הזרימה של נהרות השפיעו על צמיחת החיידק במים.
הפתוגן בודד לראשונה בשנת 1976 מסדרה של דגימות של תרבות דם שהוגשה למרכז לבקרת מחלות ומניעתן באטלנטה.
אז תואר כ"ויבריו חיובי ללקטוז".
לאחר מכן ניתן לו השם Beneckea vulnifica, ולבסוף Vibrio vulnificus על ידי הרופא ג'.
גם בישראל תועדו מקרי הדבקה ומוות כתוצאה מזיהום בחיידק.
במקרה מ-2003, אישה משדרות נדבקה בחיידק לאחר שנדקרה מקשקש מזוהם של דג אמנון שקנתה בחנות, ולאחר שבוע מתה לאחר שהרופאים ניסו להצילה.
במקרה אחר מ-2007, צעיר בן 25 שבילה בחופי הכנרת ונדקר ברגלו לאחר שדרך בטעות על דג נדבק בזיהום המסוכן, וכך גם מקרה מ-2013 בו נדבק גבר בן 64 בחיידק מדג אותו רכש בחנות דגים.
החיידק התגלה כבעל יכולת להשתנות באופן טבעי במהלך גידול על מצע כיטין, חומר שממנו עשוי שריונם של סרטנים.
היכולת לבצע כעת ניסויי השתנות של החיידק במעבדה אמורה להקל על ביצוע ניתוח גנטי מולקולרי של הפתוגן, וכך להוביל לטיפול יותר אפקטיבי בזיהום.
Vibes (בעברית: וִיבּרָפוֹן) הוא פסקול שהוקלט והופץ עבור הסרט האמריקאי "Vibes", משנת 1988. הפסקול הופץ בשנת 1988, בסמוך לצאתו של הסרט, על ידי חברת התקליטים קולומביה רקורדס, תוך שסינדי לאופר היא זו שהקליטה שירים מתוכו וגם את הסינגל "", שלא נכלל בו לבסוף.
הסינגל שהקליטה לאופר לא נכלל בפסקול עצמו, מסיבה שלא צוינה, אך עזר בקידום של הסרט והפסקול עקב הצלחתו ברחבי העולם.
בשנת 1988, עלה לאקרנים הסרט "Vibes" ואיתו יצא גם פסקול הסרט הזה.
מתוך הסינגל שהקליטה לאופר "", שנועד לעזור בקידום שלהם, הפך ללהיט והגיע לעשירייה הפותחת במצעד הסינגלים האוסטרלי.
השיר נכנס גם לעשירייה הפותחת במצעד הניו זילנדי.
Vida Loca הוא סינגל שהקליטה הלהקה האמריקאית בלאק אייד פיז, ביחד עם הזמר הפוארטו ריקני ניקי ג'אם והראפר האמריקאי טייגה, מתוך אלבום האולפן השמיני שלה, Translation.
השיר יצא לאור ב-21 באוגוסט 2020, כסינגל הרביעי מתוך האלבום, על ידי חברות התקליטים ויל.איי.אם מיוזיק גרופ ואפיק רקורדס.
השיר נכתב על ידי ויל.איי.אם, ג'וני גולדשטיין, אפל.די.אפ, טאבו, טייגה וניקי ג'אם והופק על ידי ויל.איי.אם וגולדשטיין.
השיר הוא בסגנון הפופ לטיני, המאפיין שירים נוספים מתוך האלבום, בשילוב עם אלמנטים של היפ הופ.
השיר מכיל דגימות מתוך השירים "U Can't Touch This" של אם סי האמר ו-"Fergalicious" של חברת הבלאק אייד פיז לשעבר פרגי, בשיתוף ויל.איי.אם עצמו.
ב-30 באוגוסט 2020, הופיעו הבלאק אייד פיז יחד עם ניקי ג'אם וטייגה עם השיר בטקס פרסי הווידאו קליפים של MTV לשנת 2020, במחרוזת עם הלהיט "I Gotta Feeling", על מנת לקדם את הסינגל.
הווידאו קליפ הרשמי של השיר פורסם בערוץ היוטיוב של בלאק אייד פיז ב-21 באוגוסט 2020, בסמוך לצאת הסינגל עצמו, ובוים על ידי בן מור.
בקליפ נראים חברי הבלאק אייד פיז, ניקי ג'אם וטייגה רוקדים לצלילי השיר במקומות שונים, בהם משרד, חדר כושר וסביב בריכה בוילה.
נכון לאוקטובר 2020, לקליפ כ-59 מיליון צפיות.
המשחק הוכרז ב-19 באוגוסט 2009 ויצא לאור ב-13 באוגוסט 2010. בשנת 2022 פורדם משחק המשך "Victoria 3".
חברת Virtual Programming הפיצה את המשחק למערכת ההפעלה MacOS ב-17 בספטמבר 2010.
בדומה לקודמו בסדרה, Victoria II מאפשר לשחקן להיות בשלטון ולנהל מדינה במאה ה-19, כולל היבטיה הפוליטיים, הדיפלומטים, הכלכליים, הצבאיים והטכנולוגיים.
במשחק ישנם היבטים היסטוריים רבים כגון היכולת להתיישב באזורים שלא היו באותן שנים בשליטה אירופאית כגון אפריקה שמדרום לסהרה, צפון מערב קנדה וסיביר.
המשחק פשוט נגמר בשנת 1936 או כשהמדינה של השחקן סופחה לחלוטין למדינה אחרת או אם השחקן מסיים את המשחק ביוזמתו, והנתונים של המדינה אותה גילם השחקן יופיעו בלוח התוצאות.
השחקן מציב לעצמו את מטרותיו במשחק, אם כי יש למדינות שונות אפשרויות מסוימות להתקדם אליהן (למשל לפרוסיה יש אפשרות להתאחד עם הנסיכויות וליצור את האימפריה הגרמנית).
ניתן לבחור אחת ממאות המדינות המוצעות בתחילת משחק.
חלק מהמדינות יכולות אף לשחרר לעצמאות מדינות נוספות אותן גם ניתן לשחק עם שחרורן (למשל אם השחקן בחר בשוודיה הוא יכול לשחרר לעצמאות את נורווגיה ולשחק אותה מאותו רגע אם ירצה בכך).
המדינות מחולקות ברמת ההתקדמות שלהן ל4 סוגים:
מעצמות על - יש בכל רגע נתון במשחק רק 8 כאלו והן יהיו 8 המדינות המובילות בנקודות תעשייה, צבא ויוקרה בעולם.
מעצמות על יכולות ליישב שטח בלתי מיושב, להשפיע על מדינות אחרות שאינן מעצמות על ואף להצטרף לפעמים למלחמה שאינן חלק ממנה.
יש גם אירועים והחלטות מיוחדות הניתנות למדינה רק אם היא מעצמת על (למשל יוון יכולה להפוך לאימפריה הביזנטית רק אם היא מעצמת על וגם עומדת בדרישות נוספות).
מעצמת על לא יכולה להיות תחת השפעה זרה ואינה יכולה גם להיות מדינת לוויין של מדינה אחרת.
מעצמות משניות - גם מהן יש רק 8 בכל רגע נתון, והן המדינות השניות בהובלתן בנקודות אחרי מעצמות העל, מהמקום ה-9 ועד ה־16 בעולם.
באפשרותן ליישב שטחים בלתי מיושבים וגם להן יש אירועים מיוחדים או החלטות שרק הן יכולות לקבל.
מדינות מתורבתות - אלו הן מדינות שעברו תהליך "תירבות" או "מערביזציה".
רק מדינות כאלו יכולות להתקדם להיות מעצמות.
יש להן גישה להתפתחות מדעית וטכנולוגית ויש גם אירועים שרק מדינות מתורבתות יכולות להיות מושפעות מהן.
מדינות פרימיטיביות - מדינות שהתחילו במצב כזה את המשחק וגישתן להתפתחות מדעית וטכנולוגית מוגבלת מאוד למספר רפורמות פשוטות אשר נחוצות לצורך "מערביזציה".
מדינה פרימיטיבית יכולה להפוך למתורבתת אם עברה תהליך זה, ובשביל כך עליה לערוך מספר רפורמות.
יתרונן העיקרי של מדינות שכאלו הוא יכולתן להצדיק מלחמה במהירות ובכך לצמצם עד כדי הימנעות מוחלטת משמצה בעולם (יותר מדי שמצה תגרור עוינות ממדינות העולם כלפי המדינה המושמצת בשל תוקפנותה).
במשחק לתקציב המדינה, המתעדכן כל יום, יש חשיבות גבוהה בניהול השוטף.
התקציב נאסף ממסים (שניתן לחלק בהתאם למעמדות), מע"מ, סחר וייצור, אך מושקע בחינוך, ניהול בירוקרטי, ביטחון, קניית משאבים, פרויקטים במימון ממשלתי ולפעמים גם זכויות סוציאליות.
בנוסף, למדינות יש אפשרות לקחת הלוואה או לתת הלוואה למדינות אחרות.
אי החזרת חוב עלול לפגוע ביחסים הדיפלומטיים עם המדינה המלווה ואף לגרור מלחמה.
מיסים גבוהים מאוד עלולים להכעיס את האוכלוסייה, לעכב הסבת מקצועות בקרב האוכלוסייה ואף לעורר מרד, כיוון שמיסים גבוהים מדי עלולים לפגוע בצרכים הבסיסיים של האוכלוסייה.
חלק מהמגבלות הכלכליות נקבעות לפי המדיניות של המפלגה השולטת ולשחקן יש שליטה בחלק מהפרמטרים.
לכל מדינה יש אוכלוסייה משלה, המחולקת לפי דת, תרבות ומקצוע.
השפעת הדת מתבטאת בעיקר באירועים ובשביעות רצון מהשלטון.
גם לתרבות יש השפעה כזאת, ובנוסף יש לה גם חשיבות לאיחוד מדינות בעלות אותה תרבות.
נתונים אלו יכולים להשתנות באמצעות אירועים שונים, עידוד הגירה או אף מדיניות מסוימת המתעדפת תרבות או דת מסוימת.
מקצועות הם זהים בכל המדינות (אם כי זמינותם בכל מדינה משתנה בהתאם למדיניות ולסוג המדינה) ומחולקים לשלושה מעמדות:
המעמד הנמוך - זה המעמד שנמצאים בו חקלאים, כורים, פועלים, חיילים ועבדים.
המעמד הבינוני - המעמד הזה מכיל בעלי מלאכה, בירוקרטים, אנשי חינוך, פקידים וקצינים.
המעמד הגבוה - בעלי אדמות ובעלי הון בלבד.
יש לכל מאפייני האוכלוסייה חשיבות רבה.
למשל על מנת להפוך מושבה למחוז במדינה חייב להיות בדרך כלל אחוז מסוים של בירוקרטים מהתרבות המקובלת של המדינה.
ניתן לעודד מקצוע ספציפי במחוזות מסוימים בהתאם לשיפורים תרבותיים, גודל האוכלוסייה וסוג המחוז.
יש מחצבים רבים ותוצרים המיוצרים מהם במשחק והם משמשים כמשאבים לבניית צבא מתקדם ולמפעלים הנחוצים לכך, אך לא רק.
מחצבים ניתן לקחת ממחוז שבו הם נמצאים באופן טבעי והם נחוצים למפעלים או לבעלי מלאכה ליצירת התוצרים הדרושים.